สไตรเดอร์ (เกมอาร์เคด พ.ศ. 2532)

***สไตรเดอร์*** ซึ่งเปิดตัวในประเทศญี่ปุ่นในชื่อ เป็นเกมแนวเดินฟัน ค.ศ. 1989 ที่พัฒนาและเผยแพร่โดยบริษัทแคปคอมสำหรับเกมอาร์เคด เกมนี้มีฉากในอนาคตอันเลวร้ายที่โลกถูกปกครองโดยแกรนด์มาสเตอร์เมโอจอมเผด็จการ โดยเนื้อเรื่องจะเกี่ยวกับสไตรเดอร์ผู้มีนามว่าฮิรีว ขณะที่เขาพยายามยุติการปกครองแบบเผด็จการของมันให้สิ้น เกมดังกล่าวเกิดจากความร่วมมือระหว่างแคปคอมและสำนักพิมพ์มังงะโมโตะ คิกากุ โดยถือเป็นเกมแรกของสไตรเดอร์ฮิรีว หลังจากตัวละครนี้ได้รับการแนะนำในมังงะเรื่อง*สไตรเดอร์ฮิรีว*ที่ตีพิมพ์ใน ค.ศ. 1988

เกมดังกล่าวเปิดตัวครั้งแรกในบอร์ดอาร์เคดซีพี ซิสเตม ส่วนพอร์ตคอมพิวเตอร์ภายในบ้านต่าง ๆ ได้รับการพัฒนาโดยบริษัทเทียร์เทกซ์และเผยแพร่โดยยู.เอส. โกลด์ โดยเวอร์ชันเอ็นอีเอสมีเนื้อเรื่องที่แตกต่างจากเวอร์ชันดั้งเดิม และบริษัทเซกาได้เปิดตัวเกม*สไตรเดอร์*สำหรับคอนโซลเจเนซิสของตนเองใน ค.ศ. 1990 ซึ่งในบรรดาเวอร์ชันสำหรับเล่นที่บ้านทั้งหมด การดัดแปลงของเจเนซิสถือเป็นเวอร์ชันที่ประสบความสำเร็จมากที่สุด โดยชนะรางวัลเกมแห่งปีและกราฟิกวิดีโอเกมยอดเยี่ยมจากนิตยสาร*[[อิเล็กทรอนิกเกมมิงมันธ์ลี]]*ใน ค.ศ. 1990

รูปแบบการเล่นของเกม*สไตรเดอร์*ได้รับการยกย่องว่ามีอิทธิพลสำคัญต่อแฟรนไชส์วิดีโอเกมอย่าง*[[นินจารีวเค็นเด็ง]]*, *[[เดวิลเมย์คราย]]* และ*[[ก๊อดออฟวอร์ (แฟรนไชส์)|ก๊อดออฟวอร์]]* เกมนี้กลายเป็นหนึ่งในเกมยอดนิยมในช่วงแรก ๆ ของบริษัทแคปคอมที่ได้รับการยกย่องในเรื่องของรูปแบบการเล่นที่สร้างสรรค์, ดนตรีประกอบที่หลากหลายและไม่เหมือนใคร ตลอดจนตัวอย่างเสียงพูดหลายภาษา

## รูปแบบการเล่น
thumb|left|ด่านสาธารณรัฐสังคมนิยมโซเวียตคาซัค

การควบคุมเกม*สไตรเดอร์*ประกอบด้วยก้านควบคุมแปดทิศทาง รวมถึงปุ่มการกระทำสองปุ่มสำหรับโจมตีและกระโดด ผู้เล่นควบคุมตัวเอกชื่อสไตรเดอร์ฮิรีว ซึ่งเป็นนินจาผู้มีอาวุธหลักเป็นดาบพลาสมาคล้ายทอนฟาที่รู้จักกันในชื่อ "ไซเฟอร์" เขาสามารถกระทำการแบบผาดโผนได้หลากหลาย โดยขึ้นอยู่กับการใช้ก้านควบคุมและปุ่มร่วมกัน อย่างการกดปุ่มกระโดดขณะที่ฮิรีวยืนนิ่ง ๆ จะทำให้เขาจะกระโดดในแนวตั้งแบบปกติ ในขณะที่การกดปุ่มกระโดดขณะดันก้านควบคุมไปทางซ้ายหรือขวาจะทำให้เขาสามารถกระโดดแบบตีลังกาได้ นอกจากนี้ ฮิรีวยังสามารถสไลด์ลอดหรือผ่านสิ่งกีดขวางและศัตรูบางชนิดได้ โดยการนั่งย่อลงไปก่อนแล้วจึงกดปุ่มกระโดด ซึ่งนอกจากการเคลื่อนตัวแบบสไลด์แล้ว การกดปุ่มกระโดดทั้งสองแบบยังสามารถใช้เพื่อทำลายคู่ต่อสู้ที่อ่อนแอกว่าได้เช่นกัน ตลอดจนฮิรีวสามารถยึดบนแพลตฟอร์มบางแห่งได้ และปีนข้ามผนังและเพดานได้โดยใช้ตะขอโลหะ รวมถึงในขณะที่กำลังวิ่งลงพื้นที่ลาดชัน ฮิรีวสามารถสร้างแรงแห่งการเคลื่อนที่ให้เพียงพอที่จะทำให้เขาสามารถกระโดดตีลังกาได้ไกลกว่าปกติ

เกมนี้สามารถรับเพาเวอร์-อัป ได้หลายอย่างจากลังไอเทมที่ศัตรูบางตัวพกพาอยู่ ซึ่งรวมถึงการขยายระยะการโจมตีของฮิรีวที่คงอยู่เป็นเวลาหนึ่งร้อยครั้ง, ตัวช่วยพลังชีวิตสองประเภท (แสดงโดยตัวอักษรคันจิที่ใช้เขียนชื่อของฮิรีว ได้แก่:  และ 飛竜), การขยายพลังชีวิตสูงสุด (แสดงโดยตัวอักษรคันจิ  ซึ่งเป็นตัวอักษรตัวที่สองในชื่อของฮิรีว), เพิ่มชีวิต และเพาเวอร์-อัป ที่ไม่เพียงแต่ทำให้ฮิรีวอยู่ยงคงกระพันต่อการโจมตีเท่านั้น แต่ยังเพิ่มความสามารถในการโจมตีของเขาโดยร่างเงาของตัวเองเป็นเวลา 15 วินาที นอกจากนี้ ฮิรีวสามารถเรียกหุ่นยนต์คู่หูที่เรียกโดยรวมในฐานะ "ออปชัน" ให้ออกมาเพื่อช่วยเขาต่อสู้กับศัตรูได้ สิ่งเหล่านี้ประกอบด้วยหุ่นยนต์คล้ายเห็ดสูงสุดสองตัว, หุ่นยนต์เสือเขี้ยวดาบ และหุ่นยนต์เหยี่ยว โดยเรียกแต่ละแบบว่าออปชันเอ (A), บี (B) และซี (C) ตามลำดับ

เกมนี้มีทั้งหมดห้าด่าน ได้แก่: สาธารณรัฐสังคมนิยมโซเวียตคาซัค (เรียกว่า "เซนต์ปีเตอส์เบิร์ก" ในช่วงลำดับฉากตัวอย่างของเกมอาร์เคด), ป่าไซบีเรีย, เรือประจัญบานลอยฟ้าบัลร็อก, ป่าดงดิบแอมะซอน และเธิร์ดมูน อันเป็นที่ซ่อนของแกรนด์มาสเตอร์ ซึ่งแต่ละด่านจะแบ่งออกเป็นส่วนย่อย ๆ หลายส่วน โดยแต่ละส่วนจะมีเวลาจำกัดและเช็กพอยต์ที่ต่างกัน ทั้งนี้ ผู้เล่นมีเกจพลังชีวิตสามจุด (ซึ่งสามารถเพิ่มเป็นห้าจุดได้ด้วยการขยายพลังชีวิต) ส่วนฮิรีวจะเสียชีวิตเมื่อเกจพลังชีวิตของเขาหมดลงจนหมด หรือย้ายเขาออกจากจอไปโดยสิ้นเชิง (เหมือนกับตกลงไปในหลุมที่ไม่มีก้นบึ้ง) หรือเมื่อตัวนับเวลาของเกมเหลือศูนย์ และเกมโอเวอร์เมื่อฮิรีวสูญสิ้นชีวิตทั้งหมด กระนั้น ผู้เล่นยังสามารถได้รับโอกาสให้คันทินิวได้

## โครงเรื่อง

ในอนาคตอันเลวร้าย ค.ศ. 2048 ผู้นำเผด็จการลึกลับที่รู้จักกันในชื่อ "แกรนด์มาสเตอร์" ได้ปกครองโลก และฮิรีว สมาชิกระดับซูเปอร์เอ ที่อายุน้อยที่สุดที่เคยมีขององค์กรสายลับนินจาไฮเทคที่รู้จักกันในชื่อ "สไตรเดอร์" ได้รับมอบหมายให้ลอบสังหารแกรนด์มาสเตอร์เพียงลำพัง ฮิรีวแริ่มภารกิจของเขาด้วยการแทรกซึมเข้าไปในเมืองหลวงของแกรนด์มาสเตอร์ที่สาธารณรัฐสังคมนิยมโซเวียตคาซัค ซึ่งเป็นสหพันธรัฐที่เรียกว่ายุโรปตะวันออก ซึ่งกลายมาเป็นเมืองหลวงของจักรวรรดิรัสเซียใน ค.ศ. 2048

## การพัฒนา
เกม*สไตรเดอร์*เวอร์ชันอาร์เคดเป็นส่วนหนึ่งของโครงการสามทางที่เกิดจากความร่วมมือระหว่างบริษัทแคปคอม และสตูดิโอมังงะโมโตะ คิกากุ ของฮิโรชิ โมโตมิยะ ซึ่งรวมถึงมังงะ*สไตรเดอร์ฮิรีว*โดยทัตสึมิ วาดะ ของโมโตะ คิกากุ ที่ได้รับการตีพิมพ์ในรวมเรื่อง*คอมิกคอมพิวติก*ของสำนักพิมพ์โคดันชะในประเทศญี่ปุ่น เช่นเดียวกับเกม''สไตรเดอร์''เวอร์ชันเอ็นอีเอส ส่วนโคอิจิ ยตสึอิ ผู้กำกับเกม*สไตรเดอร์* (ซึ่งได้รับเครดิตในฐานะอิซูเกะในเกมดังกล่าว) ได้รับเลือกเนื่องจากประสบการณ์ของเขาในการใช้ฮาร์ดแวร์ซีพี ซิสเตม ในขณะที่ทำงานในฐานะนักออกแบบฉากหลังในเกม*[[ไดมาไกมูระ]]* ซึ่งโครงการทั้งสามได้รับการพัฒนาแยกจากกัน

ตามที่ยตสึอิกล่าว แฟรนไชส์นี้ได้รับการคิดขึ้นเป็นความร่วมมือด้านสื่อประสมระหว่างบริษัทวิดีโอเกมแคปคอมและกลุ่มศิลปินมังงะโมโตะ คิกากุ โดยทั้งสองบริษัทเคยร่วมมือกันสร้างเวอร์ชันวิดีโอเกมจากมังงะเรื่อง*[[เท็นชิโอะคูราอุ]]*มาก่อน ซึ่งโมโตะ คิกากุ ได้ผลิตเวอร์ชันมังงะ ในขณะที่แคปคอมพัฒนาเวอร์ชันวิดีโอเกมแยกกันสองเวอร์ชัน ได้แก่ เวอร์ชันวิดีโอเกมแบบหยอดเหรียญ และเวอร์ชันคอนโซลสำหรับนินเท็นโดเอนเตอร์เทนเมนต์ซิสเตม ผลงานทั้งสามชิ้นนี้มีโครงเรื่องร่วมกัน แต่ในขณะเดียวกันก็มีจุดที่แตกต่างกันด้วยเช่นกัน เขากล่าวต่อไปว่าเขาเป็นคน "ผลักดันแนวคิดนินจา" เนื่องจากเกมดังกล่าวมีแนวโน้มไปทางเกมแอ็กชัน ดังนั้นการตั้งค่าเป็นนินจาจึงสะดวกกว่า "พระเอกคนนั้นน่าจะมีต้นกำเนิดมาจากนินจา เราตัดสินใจกันแบบหลวม ๆ ว่าอย่างนั้น" ในส่วนของหุ่นยนต์ผู้ช่วยทั้งสามตัวของฮิรีวนั้น เขากล่าวว่าเขาได้รับแรงบันดาลใจมาจากการ์ตูนนินจาในยุคคริสต์ทศวรรษ 1960 (เรื่องที่ส่งอิทธิพลต่อเขามากที่สุดคือ*[[คามุย ยอดนินจา]]* ของซัมเป ชิราโตะ) ซึ่งในเรื่องนั้น นินจาดังกล่าวมักจะมีสัตว์ต่าง ๆ คอยช่วยเหลือหรือโจมตีศัตรู และในการพูดคุยกับนิตยสาร*[[รีโทรเกมเมอร์]]* ยตสึอิกล่าวว่าความสามารถในการปีนป่ายของสไตรเดอร์ฮิรีว ได้รับแรงบันดาลใจมาจากประสบการณ์ส่วนตัวของเขาเมื่อเขาติดอยู่บนหลังคาอาคารของบริษัทแคปคอม ด้วยความกลัวว่าจะตายเพราะความหนาวเย็นและไม่มีทางขอความช่วยเหลือ เขาจึงปีนลงมาจากด้านข้างของอาคารเพื่อไปยังบันไดทางหนีไฟที่อยู่ใกล้เคียง

ซาวด์แทร็กเกมอาร์เคดต้นฉบับแต่งขึ้นโดยจุงโกะ ทามิยะ ผู้ประพันธ์เพลงประกอบวิดีโอเกม ซึ่งไม่ได้รับเครดิตสำหรับผลงานของเธอในเวอร์ชันอาร์เคด แต่ได้รับการกล่าวถึงว่าเป็นส่วนหนึ่งของทีมงานอาร์เคดต้นฉบับในเวอร์ชันคอนโซลบางเกม ส่วนการปรับปรุงเกมอาร์เคดในช่วงแรกขาดดนตรีประกอบที่เป็นเอกลักษณ์สำหรับด่านเรือประจัญบานลอยฟ้าและเธิร์ดมูน โดยในเวอร์ชันนี้ดนตรีจากด่านแรกของเกมจะเล่นซ้ำที่นี่แทน

เกม*สไตรเดอร์*มีธีมรูปแบบต่าง ๆ จำนวนมากที่เปลี่ยนแปลงแบบไดนามิกตลอดทั้งเกมตามด่านและสถานการณ์บนหน้าจอ ซึ่งมีตั้งแต่ธีมแอ็กชันไซไฟล้ำยุคแบบทดลองและก้าวหน้า ไปจนถึงดนตรีแนวบารอก, ชนเผ่า และคลาสสิก นอกจากนี้ องค์ประกอบจากซาวด์แทร็กดังกล่าวยังได้นำมาใช้ในเกมแคปคอมอื่น ๆ ที่ฮิรีวปรากฏตัวเช่นกัน ซึ่งรวมถึงซีรีส์*[[มาร์เวล vs. แคปคอม (ซีรีส์)|มาร์เวล vs. แคปคอม]]* เช่นเดียวกับเกมอื่น ๆ ที่เกี่ยวข้องกับเกม*สไตรเดอร์*

## หมายเหตุ

## อ่านเพิ่ม
* "The making of... ''Strider''" in *[[Retro Gamer]]* No. 76 p.&nbsp;42–47 (April 2010)

## อ้างอิง

## แหล่งข้อมูลอื่น
* 
* 
* Hardcore Gaming 101: ''Strider''

หมวดหมู่:วิดีโอเกมที่ออกวางจำหน่ายในปี พ.ศ. 2532
หมวดหมู่:เกมสำหรับอะมิกา
หมวดหมู่:เกมสำหรับแอมสตรัด ซีพีซี
หมวดหมู่:วิดีโอเกมอาร์เคด
หมวดหมู่:เกมจากค่ายแคปคอม
หมวดหมู่:เกมสำหรับคอมโมดอร์ 64
หมวดหมู่:วิดีโอเกมไซเบอร์พังก์
หมวดหมู่:วิดีโอเกมแพลตฟอร์ม
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมเกี่ยวกับนินจา
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เกมสำหรับเพลย์สเตชัน
หมวดหมู่:เกมสำหรับเซกา เมกาไดรฟ์
หมวดหมู่:เกมสำหรับเทอร์โบกราฟซ์-ซีดี
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในประเทศคาซัคสถาน
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมการ์ตูนญี่ปุ่น
หมวดหมู่:วิดีโอเกมที่มีฉากในประเทศบราซิล
หมวดหมู่:เกมสำหรับแซดเอกซ์ สเปกตรัม
หมวดหมู่:วิดีโอเกมเกี่ยวกับปัญญาประดิษฐ์
หมวดหมู่:เกมสำหรับโทรศัพท์มือถือ